**Cerul timpului meu**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nepotolit de dragoste

în datini,

am drumuit sublimul

veşnic bătăios;

de-acum, mă pot numi

drept orizont de patimi,

năucit în cânt,

de sus şi până jos.

Din mine fiecare fibră

are un răsunet,

fiecare vorbă

are-o rezonanţă sonoră;

cerul timpului meu

răzvrătit de tunet,

e siniliu de dor,

vibrând adânc în oră.

Sufleţele

te înaltă distins cariatidă,

cu ierburi în tălpi,

cu pletele în stele;

de soare

arşiţa iubirilor avidă,

va linişti, mirifică,

căutările mele.